Kopīgs priekšlikums PADOMES REGULA, ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā /* COM/2011/0601 galīgā redakcija - 2011/0259 (NLE) */





PASKAIDROJUMA RAKSTS (1) Padome 2011. gada 2. martā pieņēma Regulu (ES) Nr. 204/2011, paredzot ierobežojošus pasākumus saistībā ar situāciju Lībijā, lai izpildītu ANO Drošības padomes Rezolūciju 1970 (2011). (2) ANO Drošības padome 2011. gada 15. septembrī pieņēma Rezolūciju 2009 (2011), lai veicinātu Lībijas atgūšanos no nesenā konflikta un sāktu atcelt dažas no sankcijām, kas tika uzliktas ar ANO DP Rezolūciju 1970 un turpmākajām rezolūcijām. ANO DP Rezolūcija 2009 paredz jaunus izņēmumus no ieroču embargo, atceļ ierobežojumus attiecībā uz lidojumiem, ko apkalpo Lībijā, un, lai atbalstītu ekonomiskās aktivitātes atjaunošanos, paredz pārredzamā un atbildīgā veidā atcelt atsevišķu līdzekļu iesaldēšanu, kas tika veikta, pamatojoties uz ANO DP Rezolūciju 1970. Padome gatavo KĀDP lēmumu, lai īstenotu ANO DP Rezolūciju 2009. (3) Daži no minētajiem pasākumiem ir Līguma par Eiropas Savienības darbību piemērošanas jomā, tādēļ to īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka saimnieciskās darbības subjekti visās dalībvalstīs tos piemēro vienādi. 2011/0259 (NLE) Kopīgs priekšlikums PADOMES REGULA, ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2011/.../KĀDP […], ar ko groza Padomes Lēmumu 2011/137/KĀDP par ierobežojošiem pasākumiem saistībā ar situāciju Lībijā[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Padome 2011. gada 2. martā pieņēma Regulu (ES) Nr. 204/2011 par ierobežojošiem pasākumiem saistībā ar situāciju Lībijā[2]. (2) Ievērojot ANO DP Rezolūciju 2009 (2011), Lēmums 2011/[…]/KĀDP jo īpaši paredz jaunus izņēmumus no ieroču embargo, pielāgojumus attiecībā uz noteiktu Lībijas vienību aktīvu iesaldēšanu un noteiktu lidojumu Lībijā atsākšanu, lai atbalstītu Lībijas ekonomikas atveseļošanu. (3) Daži no minētajiem pasākumiem ir Līguma par Eiropas Savienības darbību piemērošanas jomā, tādēļ to īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka saimnieciskās darbības subjekti visās dalībvalstīs tos piemēro vienādi. (4) Lai nodrošinātu šajā regulā paredzēto pasākumu efektivitāti, šai regulai ir jāstājas spēkā nekavējoties, IR PIEŅĒMUSI ŠO REGULU. 1. pants Regulu (ES) Nr. 204/2011 groza šādi: 1) regulas 3. pantam pievieno šādu punktu: “6. Atkāpjoties no 1. punkta, IV pielikumā iekļautajās tīmekļa vietnēs norādītās dalībvalstu kompetentās iestādes var atļaut sniegt personām, vienībām vai struktūrām Lībijā tehnisku palīdzību, finansējumu un finanšu palīdzību saistībā ar Kopējā militāro preču sarakstā iekļautajām precēm un tehnoloģijām vai saistītu aprīkojumu, ko iespējams izmantot iekšējām represijām, palīdzībai Lībijas iestādēm drošības vai atbruņošanas jomā, ja attiecīgā dalībvalsts ir iepriekš paziņojusi Sankciju komitejai par nodomu piešķirt atļauju un Sankciju komiteja piecu darba dienu laikā no paziņojuma nav iebildusi."; 2) regulas 4.a pantu svītro; 3) regulas 5. pantā iekļauj šādu punktu: “4. Visi līdzekļi un saimnieciskie resursi, kas [2011. gada /…/…] ir: a) Lībijas Centrālās bankas (Central Bank of Libya); b) Lībijas Arābu ārzemju bankas (Libyan Arab Foreign Bank); c) Lībijas Ieguldījumu iestādes (Libyan Investment Authority); kā arī d) Lībijas Āfrikas ieguldījumu portfeļa (Libyan African Investment Portfolio) īpašumā, valdījumā, turējumā vai kontrolē un kas [2011. gada /…/…] atrodas ārpus Lībijas, paliek iesaldēti."; 4) regulā iekļauj šādu 8.b pantu: "8.b pants 1. Atkāpjoties no 5. panta 4. punkta, IV pielikumā iekļautajās tīmekļa vietnēs norādītās dalībvalstu kompetentās iestādes var atļaut noteiktu iesaldētu līdzekļu vai saimniecisko resursu atbrīvošanu, ja: a) līdzekļus vai saimnieciskos resursus izmantos vienam vai vairākiem no šādiem mērķiem: i) humānai palīdzībai; ii) degvielai, elektroenerģijai un ūdenim tikai civiliem nolūkiem; iii) ogļūdeņražu iegūšanas un tirdzniecības atsākšanai Lībijā; iv) civilās valdības iestāžu un civilās sabiedriskās infrastruktūras izveidei, darbības nodrošināšanai un nostiprināšanai; vai v) lai veicinātu banku nozares darbības atjaunošanu, tostarp atbalstītu vai veicinātu starptautisko tirdzniecību ar Lībiju; b) attiecīgā dalībvalsts ir sniegusi paziņojumu Sankciju komitejai par savu nodomu atļaut piekļuvi līdzekļiem vai saimnieciskajiem resursiem un Sankciju komiteja piecu darba dienu laikā no paziņojuma nav iebildusi; c) attiecīgā dalībvalsts ir informējusi Sankciju komiteju, ka šie līdzekļi vai saimnieciskie resursi nebūs pieejami personām, vienībām vai struktūrām, kas iekļautas II un III pielikumā, vai tos nevarēs izmantot šo personu, vienību vai struktūru interesēs; d) attiecīgā dalībvalsts ir iepriekš apspriedusies ar Lībijas iestādēm par šo līdzekļu vai saimniecisko resursu izmantošanu; kā arī e) attiecīgā dalībvalsts ir informējusi Lībijas iestādes par paziņojumu, kas sniegts saskaņā ar šo pantu, un Lībijas iestādes piecu darba dienu laikā nav iebildušas pret šādu līdzekļu vai saimniecisko resursu atbrīvošanu. 2. Atkāpjoties no 5. panta 4. punkta, ja ir jāveic maksājums saskaņā ar līgumu vai vienošanos, ko attiecīgā persona, vienība vai struktūra noslēgusi, vai saskaņā ar saistību, kas minētajai personai, vienībai vai struktūrai radusies, pirms dienas, kad attiecīgo personu, vienību vai struktūru ir norādījusi ANO Drošības padome vai Sankciju komiteja, IV pielikumā iekļautajās tīmekļa vietnēs norādītās dalībvalstu kompetentās iestādes ar nosacījumiem, ko tās uzskata par piemērotiem, var atļaut atbrīvot atsevišķus iesaldētos līdzekļus vai saimnieciskos resursus, ja: a) attiecīgā kompetentā iestāde ir noskaidrojusi, ka maksājums nepārkāpj 5. panta 2. punktu un netiek veikts 5. panta 4. punktā minētajai personai, vienībai vai struktūrai vai tās interesēs; b) attiecīgā dalībvalsts par nodomu piešķirt atļauju ir paziņojusi Sankciju komitejai 10 darba dienas iepriekš." 2. pants Regulas (ES) Nr. 204/2011 II pielikumu groza saskaņā ar šīs regulas pielikumu. 3. pants Šī regula stājas spēkā tās publicēšanas dienā Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā – priekšsēdētājs […] PIELIKUMS No saraksta, kas iekļauts Regulas (ES) Nr. 204/2011 II pielikumā svītro šādas juridiskās personas, vienības vai struktūras: 1. Lībijas Centrālo banku (Central Bank of Libya); 2. Lībijas Ieguldījumu iestādi (Libyan Investment Authority); 3. Lībijas Ārzemju banku (Libyan Foreign Bank); 4. Lībijas Āfrikas ieguldījumu portfeli (Libyan African Investment Portfolio). [1] OV L […], […].2011., …. lpp. [2] OV L 58, 3.3.2011., 1. lpp.